ශ්‍රී ලංකා පරිගණක සංගමය( CSSL)ද මේ සම්බන්ධයෙන්  නිවේදනයක් නිකුත් කර ඇති අතර එහි දැක්වෙන්නේ, තොරතුරු තාක්ෂණ ක්ෂේත්‍රයේ සිටින බවට මවාපෑම් කරන එක්තරා කණ්ඩායමක් විසින් තොරතුරු තාක්ෂණය සම්බන්ධයෙන් මහජනතාවට අතර සාවද්‍ය තොරතුරු හුවමාරු කරමින් සිටින බවට පැමිණිලි රාශියක් ලැබී ඇති බවයි.ශ්‍රී  ලංකා පරිගණක සංගමය ( CSSL) සිය නිවේදනය මගින් මහජනතාවගෙන් ඉල්ලා සිටින්නේ මෙවැනි  සාවද්‍ය තොරතුරු මත පදනම්ව නොමඟ නොයන ලෙසයි.තොරතුරු තාක්ෂණයට සම්බන්ධ බව පවසමින් ඇතැම් කණ්ඩායම් ප්‍රචාරය කරන එම තොරතුරු හුවමාරු  කර ගැනීමට පෙර එහි සත්‍ය අසත්‍යතාව තහවුරු කර ගන්නා ලෙසද එම සංගමය ඉල්ලීමක් කරනවා.